**ELŐTERJESZTÉS KÍSÉRŐ LAP**

**E-szám: 123/2017.**

# Tárgy: Döntés a *„Nagykovácsi, Rákóczi utca, mint települési gyűjtőút felújítása”* tárgyában indított közbeszerzési eljárás eredményéről

**Előterjesztő neve:** Kiszelné Mohos Katalin polgármester

**Előadó neve**: dr. Halmosi-Rokaj Odett aljegyző

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. november 9.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. november 9.**

**polgármester**

**Tisztelt Képviselő-testület!**

Nagykovácsi Nagyközség Önkormányzat Képviselő-testülete a 2017. szeptember 21-i ülésén, a közbeszerzési terv módosításával döntött a ***„Nagykovácsi, Rákóczi utca, mint települési gyűjtőút felújítása”*** tárgyú közbeszerzési eljárás megindításáról. A beruházás jelentős része a Nemzetgazdasági Minisztérium által kiírt, „Önkormányzati tulajdonú belterületi utak szilárd burkolattal történő kiépítésének, felújításának és korszerűsítésénk támogatása gazdaságfejlesztési céllal Pest Megye területén” elnevezésű pályázaton elnyert támogatásból valósulna meg.

A beruházás keretében lehetőség nyílik a Rákóczi utca teljes hosszában történő burkolat-felújítására, szegélyépítésre, járdajavításra, a csapadékvíz elvezetésére szolgáló létesítmények felújítására, korszerűsítésére, az út tartozékainak és a forgalomtechnikai létesítményeknek a felújítására, korszerűsítésére (korlátok, oszlopok, jelzőtáblák, útburkolati jelek), az úthoz kapcsolódó közterület rendezésére. A szakértő által megvizsgált gyűjtőút a 0+080 és a 0+157 kilométer szelvény kivételével mindenhol új burkolatot kap, a jelzett szakaszon pedig marást követően a régi burkolat megerősítése valósul meg.

A beruházás kivitelezőjének kiválasztása érdekében a közbeszerzésekről szóló 2015. évi CXLIII tv. (a továbbiakban: Kbt.) 115.§ -a szerinti eljárás lefolytatására kerül sor.

A kivitelezés becsült értéke: **nettó 127.946.350,-Ft**

Az ajánlattételi határidő lejártáig, az ajánlattételre felkért 5 db cég közül, 3 Ajánlattevő nyújtott be ajánlatot.

Az ajánlatok bírálati szempont szerinti főbb tartalmi adatai a következők:

1. **számú ajánlat**

|  |  |
| --- | --- |
| Ajánlattevő neve | **VértesAszfalt Kft.** |
| Ajánlattevő székhelye | 2800 Tatabánya, Réti u. 174. |
| Ajánlati ár (nettó, Ft) | 180.648.134,-HUF |
| Előteljesítése mértéke (nap,max.15 nap) | 15 nap |
| Késedelmi kötbér napi mértéke  (min.0,1%/nap-max.2%/nap) | 2% |

1. **számú ajánlat**

|  |  |
| --- | --- |
| Ajánlattevő neve | **INRECO Kft.** |
| Ajánlattevő székhelye | 2040 Budaörs, Hrsz. 10310 |
| Ajánlati ár (nettó, Ft) | 175.429.942,-HUF |
| Előteljesítés mértéke (nap,max 15 nap) | 15 nap |
| Késedelmi kötbér napi mértéke  (min.0,1%/nap-max.2%/nap) | 2% |

1. **számú ajánlat**

|  |  |
| --- | --- |
| Ajánlattevő neve | **„TUNEL-ÚTKORONA Konzorcium”**  **Tunel Kft. és és Útkorona Kft.**  **közös ajánlattevők** |
| Ajánlattevő székhelye | 2072 Zsámbék, Jóvilág u. 50. |
| Ajánlati ár (nettó, Ft) | 164.454.255,-HUF |
| Előteljesítés mértéke (nap,max 15 nap) | 15 nap |
| Késedelmi kötbér napi mértéke  (min.0,1%/nap-max.2%/nap) | 2% |

Ajánlatkérő a Kbt. 27.§ (4) bekezdésében foglaltak szerint Bírálóbizottságot hozott létre, amely döntési javaslat megtételével segíti a döntéshozó döntését.

A Bírálóbizottság tagjai, a felelős akkreditált közbeszerzési szaktanácsadó mellékelt döntéselőkészítő javaslata alapján, az ajánlatok bírálata és értékelése nélkül, javasolják az eljárásnak a Kbt. 75. § (2) bekezdés b) pontja alapján történő **eredménytelennek nyilvánítását**, tekintettel arra, hogy a rendelkezésére álló anyagi fedezet összege nem elegendő a szerződés megkötéséhez az értékelés alapján legkedvezőbb ajánlatot tett ajánlattevővel.

A Bírálóbizottság **javasolja,** hogy a Képviselő-testület a közbeszerzési eljárást nyilvánítsa eredménytelennek.

Az elnyert támogatási összeggel kapcsolatos szerződéses és jogszabályi kötelezettségek miatt szükséges a közbeszerzési eljárás ismételt megindítása, immár tárgyalásos formában. Így e tekintetben is kérjük a tisztelt Képviselő-testület felhatalmazását.

A Képviselő-testületnek nyílt ülésen, egyszerű többséggel, név szerinti szavazással, kell meghoznia a döntését.

**Melléklet:** A felelős akkreditált közbeszerzési szaktanácsadó dr. Sándor Ügyvédi Iroda döntés-előkészítő anyaga.

Nagykovácsi, 2017. november 9.

Kiszelné Mohos Katalin

polgármester

**HATÁROZATI JAVASLAT**

# Tárgy: Döntés a *„Nagykovácsi, Rákóczi utca, mint települési gyűjtőút felújítása”* tárgyában indított közbeszerzési eljárás eredményéről

Nagykovácsi Nagyközség Önkormányzatának Képviselő-testülete úgy dönt, hogy **a** ***„Nagykovácsi, Rákóczi utca, mint települési gyűjtőút felújítása”*** tárgyban megindított Kbt. 115. § szerinti közbeszerzési eljárást a Kbt. 75.§ (2) bekezdés b) pontja alapján **eredménytelennek nyilvánítja**, tekintettel arra, hogy a rendelkezésre álló anyagi fedezet összege nem elegendő a szerződés megkötéséhez az értékelés alapján legkedvezőbb ajánlatot tett ajánlattevővel.

Felhatalmazza a Polgármestert a ***„Nagykovácsi, Rákóczi utca, mint települési gyűjtőút felújítása”*** tárgyú közbeszerzési eljárás ismételt lefolytatására.

**Határidő**: azonnal;

**Felelős:** Polgármester, Jegyző